# Sjekkliste for deg som skal være fullmektig

Dette er en sjekkliste for deg som skal være fullmektig etter en fremtidsfullmakt. Sjekklisten er kun for din egen del og ment som en hjelp for at du skal ha en praktisk oversikt over viktige gjøremål i rollen som fullmektig.

Det er laget en egen sjekkliste for deg som skal skrive en fremtidsfullmakt.

Tips! Du kan printe ut sjekklisten eller laste den ned som Word-fil. I Word kan du enkelt krysse av i rubrikkene etter hvert som du blir ferdig med gjøremålene. Krysser du av ved en feil eller du likevel ikke var ferdig med gjøremålet, kan du bare «avkrysse» på samme måte.

**Før du blir fullmektig**

Jeg har lest om fremtidsfullmakt og rollen som fullmektig:

på sivilrett.no

på statsforvalteren.no

på aldringoghelse.no

andre steder (nettsider, brosjyrer mv.)

Jeg vet hva rollen som fullmektig innebærer og har vurdert at jeg ønsker å ha denne rollen

Jeg har hatt en samtale med fullmaktsgiver om fremtidsfullmakten og rollen min som fullmektig

**Når fremtidsfullmakten er skrevet**

Jeg har ikke skrevet under på fremtidsfullmakten som vitne *(NB! Fullmektiger er inhabile og kan ikke skrive under som vitner)*

Jeg har snakket med fullmaktsgiver om å sette opp en reservefullmektig i tilfelle jeg ikke kan ha denne rollen når fremtidsfullmakten trer i kraft

Jeg har fått en original fremtidsfullmakt fra fullmaktsgiver

Jeg oppbevarer fremtidsfullmakten på et trygt sted: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jeg har gjennomgått fremtidsfullmakten sammen med fullmaktsgiver og vet hva hans/hennes ønsker er

( Jeg skal være fullmektig sammen med flere og vi har sammen gjennomgått fremtidsfullmakten med fullmaktsgiver for å avklare rollene våre)

**Når fremtidsfullmakten skal tre i kraft**

Jeg har fått en legeerklæring som bekrefter at fullmaktsgiver ikke lenger er i stand til å ivareta egne interesser

Jeg har søkt statsforvalteren om å få en **stadfestelse** av fremtidsfullmakten og sendt inn følgende dokumenter:

utfylt søknadsskjema

fremtidsfullmakten i original *(NB! Kopi av fremtidsfullmakten er ikke gyldig)*

dokumentasjon på at jeg har varslet fullmaktsgiverens pårørende om innholdet i fremtidsfullmakten og at den nå trer i kraft

Jeg er kjent med regelverket om fremtidsfullmakter (*vergemålsloven kapittel 10*) og skal nå og fremover:

handle i tråd med fremtidsfullmakten og fullmaktsgivers interesser, og rådføre meg med fullmaktsgiver om hva han eller hun ønsker der det er mulig

holde fullmaktsgivers midler atskilt fra mine egne

oppbevare tilstrekkelig dokumentasjon om de avgjørelser jeg tar på fullmaktsgivers vegne

kontakte statsforvalteren hvis jeg er usikker eller trenger råd og veiledning

Jeg vet at jeg kan bli erstatningsansvarlig hvis jeg går utover rammene i fremtidsfullmakten, og ved grove tilfeller, som underslag av midler, at jeg kan bli strafferettslig ansvarlig

Jeg vet at statsforvalteren kan opprette vergemål hvis jeg ikke ivaretar fullmaktsgiver interesser etter fremtidsfullmakten